-Մոր ղեր խաղացող մորաքայրների մեջ եմ մեծացել: Իմ անձնական ողբերգությունը միաժամանակ չորս կանանց միակ երեխան լինելն էր: Երևի նկատել ես. Ֆերիղե մորաքույրս մի քիչ խփնված է, երբեք չի ամուսնացել: Ջևրիյե մորաքույրս երջանիկ ընտանիք ուներ, բայց ամուսնու հետ կյանքի երջանկությունն էլ կորցրեց: Դրանից հետո իրեն նվիրեց պատմության ուսուցչությանը: Մեր մեջ ասած' ինձ թվում է, որ սեռական հարաբերությունները նրան դուր չեն գալիս, և մարդու մարմնական պահանջները զզվելի է համարում: Իհարկե, ամենամեծը Բանու մորաքույրը, աշխարհի ամենալավ մարդն է: Մինչև օրս ոչ ոքի չի նեղացրել: Մեծ մորաքրոջս սիրտը մեծ է: Բայց շատ բաներ է տեսել: Պաշտոնապես դեռ ամուսնացած է, բայց ամուսնուն հազվադեպ է տեսնում: Երկու տղա ուներ, երկուսն էլ մահացան: Այս ընտանիքի տղամարդիկ անիծված են. երկար չեն ապրում: